pythainlp/thai_wikipedia_clean_20230101 huggingface dataset:
มีการคัดเลือกสายพันธุ์จำนวนมากเพื่อใช้เป็นพุ่มไม้ในสวน หลายคนได้มาจากผสมคุณสมบัติของสองสายพันธุ์ที่แตกต่างกัน "H." × "intermedia" Rehder ("H. japonica" × "H. mollis"). Jelena และ Robert de Belder แห่ง Arboretum Kalmthout ทำการคัดเลือกสายพันธุ์สีแดงที่ค้นพบสามครั้ง; ในครั้งแรก ที่มีดอกไม้สีบรอนซ์เป็นชื่อ 'Jelena'; ถัดไปด้วยดอกไม้สีแดงชื่อ 'ไดแอน' (ชื่อลูกสาวของพวกเขา); สุดท้ายด้วยดอกไม้สีแดงเข้มถูกเรียกว่า 'Livia' (ชื่อของหลานสาวของพวกเขา)
สมเด็จพระเจ้าบรมวงศ์เธอ เจ้าฟ้าสุทธาทิพยรัตน์ สุขุมขัตติยกัลยาวดี กรมหลวงศรีรัตนโกสินทร
แคนอนของพาเคลเบล
อาร์ทูร์ ไซสส์-อินคัวร์ท
เอ็กซ์ (สุนัขตำรวจ)
สุนัขตำรวจตรี เอ็กซ์ (ไม่ทราบวันเกิด – 19 ตุลาคม พ.ศ. 2517) เป็นสุนัขตำรวจที่ตายจากการปฏิบัติหน้าที่ เมื่อครั้งที่มีการปะทะระหว่างเจ้าหน้าที่ตำรวจกับขบวนการแบ่งแยกดินแดนใน 4 จังหวัดภาคใต้ ซึ่งเอ็กซ์ได้รับการขนานนามในฐานะ "วีรบุรุษสุนัขตำรวจ"
เรื่องราวของเอ็กซ์ เคยได้รับการถ่ายทอดผ่านรายการ "นาทีฉุกเฉิน" ทางช่อง 5
เอ็กซ์เป็นสุนัขสายพันธุ์เยอรมันเชเพิร์ดสีดำเหลืองเพศผู้ ซึ่งเข้าประจำการในปี พ.ศ. 2513 เมื่ออายุประมาณ 6 ปี โดยมีน้ำหนักในขณะนั้นที่ 33 กิโลกรัม และมีผู้ควบคุมชื่อสิบตำรวจโท ศักดา มาลา ผู้บังคับการหมู่งานสายตรวจ
วันที่ 26 กันยายน พ.ศ. 2517 ศักดา มาลา และเอ็กซ์ ได้รับคำสั่งให้ปฏิบัติหน้าที่ปราบปรามขบวนการแบ่งแยกดินแดนใน 4 จังหวัดภาคใต้ โดยในวันที่ 19 ตุลาคม ทั้งสองได้ออกลาดตระเวนร่วมกับเจ้าหน้าที่กองกำกับการ ตำรวจภูธรจังหวัดยะลา
พวกเขาได้พบกับที่พักแรมของคนร้ายที่เพิ่งรื้อถอน จึงได้มีการให้เอ็กซ์ดมกลิ่นเสื้อผ้าที่คนร้ายได้ทิ้งไว้ แล้วเดินเข้าป่าสวนยางเชิงเขาลึกประมาณ 1 กิโลเมตร เมื่อเอ็กซ์หยุดเดินแล้วเงยหน้า หู–หางตั้ง และปากหุบ ทำให้ศักดารู้แล้วว่ามีคนร้ายอยู่ในบริเวณนี้ เขาจึงแสดงสัญญาณให้เจ้าหน้าที่หลบเข้าที่กำบัง
ในที่สุด ก็ได้มีเสียงปืนดังขึ้น และเกิดการยิงปะทะกันประมาณ 5 นาที เอ็กซ์ถูกยิงจนสิ้นใจ โดยที่ศักดากลั้นน้ำตาไว้ไม่อยู่ เนื่องด้วยสูญเสียสุนัขตัวนี้ไปตลอดกาล
จากเหตุการณ์ที่เกิดขึ้น ทำให้ตำรวจทุกนายที่ปฎิบัติภารกิจครั้งนั้นตระหนักดีว่า หากไม่มีเอ็กซ์คอยตรวจสอบความปลอดภัย เจ้าหน้าที่อาจหาที่หลบกำบังไม่ทันและถูกยิงเสียชีวิตทั้งหมดก็เป็นได้
ด้วยเหตุนี้ ทางกองกำกับการสุนัขตำรวจ (ปัจจุบันคือกองกำกับการสุนัขและม้าตำรวจ) จึงได้สร้างรูปปั้นไว้ ณ หน้าตึกบัญชาการ เพื่อยกย่องในวีรกรรมของเอ็กซ์
เนื่องด้วยในสมัยนั้น ยังไม่มีการแต่งตั้งชั้นยศแก่สุนัขตำรวจ เอ็กซ์จึงได้รับการขนานนามให้เป็น "วีรบุรุษสุนัขตำรวจ" กระทั่งในปี พ.ศ. 2546 จึงได้มีการแต่งตั้งชั้นยศแก่สุนัขตำรวจ ได้แก่ สุนัขตำรวจตรี, สุนัขตำรวจโท และสุนัขตำรวจเอก
ชาวบาหลีอากา
ยุทธนาวีแม่น้ำพลาตา
อูบุด
อูบุด  เป็นเมืองหนึ่งบนเกาะบาหลี ประเทศอินโดนีเซีย ตั้งอยู่ทางตอนกลางของเชิงเขาในอำเภอกียาญาร์ รัฐบาลสนับสนุนให้อูบุดเป็นเมืองแห่งศิลปะและวัฒนธรรมบาหลี ธุรกิจหลักของเมืองจึงหนีไม่พ้นธุรกิจการท่องเที่ยวเป็นหลัก
อูบุดมีประชากรราว 74,320 คน ใน ค.ศ. 2010 พื้นที่ที่ล้อมรอบตัวเมืองประกอบไปด้วยนาข้าว ไร่ และสวนป่าของชาวบ้าน และสถานที่อำนวยความสะดวกในการท่องเที่ยว ทั้งร้านอาหาร บาร์ โรงแรม โฮสเท็ล และมัคคุเทศก์ ข้อมูลจาก ค.ศ. 2018 ระบุว่า มีนักท่องเที่ยวเดินทางมาเยือนอูบุดมากกว่าเด็นปาซาร์ซึ่งเป็นเมืองหลักของจังหวัดบาหลีซึ่งตั้งอยู่ทางตอนใต้ของบาหลีเสียอีก
สถานที่ท่องเที่ยวสำคัญของเมือง เช่น พระราชวังอูบุด ถ้ำโกอากาจะฮ์ เป็นต้น
เมืองอูบุด
ลูกผู้ชาย
ลูกผู้ชาย  เป็นละครชุด แนวโรแมนติก ดราม่า แอ็คชั่น สร้างขึ้นในปี พ.ศ. 2562 ละครซีรีส์ชุด "ลูกผู้ชาย" นั้นผลิตโดย บริษัท โซนิกซ์ บูม 2013 จำกัด , บริษัท เมคเกอร์ เจ กรุ๊ป จำกัด และ บริษัท มาสเตอร์ วัน วิดีโอ โปรดักชั่น จำกัด โดยนวนิยายชุดลูกผู้ชายนั้นได้ถูกตีพิมพ์ครั้งแรกเมื่อปี พ.ศ. 2557 โดยสำนักพิมพ์พิมพ์คำในเครือสถาพรบุ๊คส์
ละครชุด ลูกผู้ชาย ออกอากาศทางสถานีวิทยุโทรทัศน์ไทยทีวีสีช่อง 3 ผลิตโดย บริษัท โซนิกซ์ บูม 2013 จำกัด , บริษัท เมคเกอร์ เจ กรุ๊ป จำกัด และ บริษัท มาสเตอร์ วัน วิดีโอ โปรดักชั่น จำกัด ทุกวันศุกร์ เวลา 20:05 - 20:15 น. และรับชมต่อเนื่องในเวลา 20:45 - 23:00 น. และวันเสาร์ - วันอาทิตย์ เวลา 20:15 - 22:45 น. ออกอากาศตั้งแต่วันที่ 27 มกราคม พ.ศ. 2562 - 24 มีนาคม พ.ศ. 2562
ภูผา.
ภูผา ละครเรื่องนี้จะมีเนื้อหาเกี่ยวกับเรื่องราวของ ภูผา ถึงแม้จะเลือกเกิดไม่ได้แต่เลือกที่จะเป็นได้ ถึงแม้จะเป็นตัวซวย แต่เขาก็ไม่ย่อท้อและมุ่งมั่นที่จะมีอนาคตที่ดี เขาดิ้นรนต่อสู้ไปให้ถึงฝั่งฝัน โดยยึดหลักคำสั่งสอนของอาม่าและกำลังใจจาก ทอรุ้ง ผู้เป็นดั่งลมใต้ปีกที่คอยประคองให้เขาบินสูง ละครเรื่องนี้ออกอากาศตั้งแต่วันที่ 27 มกราคม พ.ศ. 2562 - 16 กุมภาพันธ์ พ.ศ. 2562 ทุกวันศุกร์ เวลา 20:05 - 20:15 น. และรับชมต่อเนื่องในเวลา 20:45 - 23:00 น. และวันเสาร์ - วันอาทิตย์ เวลา 20:15 - 22:45 น.
เพชร.
เพชร ละครเรื่องนี้จะมีเนื้อหาเกี่ยวกับเรื่องราวของ เพชร เด็กหนุ่มที่เกิดและเติบโตในชุมชนแออัด ถึงแม้จะเป็นเพียงชุมชนเล็ก ๆ แต่ที่นี่กลับเป็นที่รู้จักกันอย่างกว้างขวางในสังคมใต้ดิน เป็นแหล่งก่อเกิดของเหล่าเจ้าพ่อมาเฟียและนักเลง ผู้มีอิทธิพลมากมาย แต่เพชรกลับไม่เคยพาตัวเองเข้าไปเกี่ยวข้องกับเส้นทางนั้น ถึงแม้ชีวิตที่เกิดมาจะลำบากมากมาย ละครเรื่องนี้เริ่มออกอากาศตั้งแต่วันที่ 17 กุมภาพันธ์ พ.ศ. 2562 – 8 มีนาคม พ.ศ. 2562 ทุกวันศุกร์ เวลา 20:05 - 20:15 น. และรับชมต่อเนื่องในเวลา 20:45 - 23:00 น. และวันเสาร์ - วันอาทิตย์ เวลา 20:15 - 22:45 น.
ปัทม์.
ปัทม์ ละครเรื่องนี้จะมีเนื้อหาเกี่ยวกับเรื่องราวของ ปัทม์ เด็กกำพร้าที่ถูกทิ้งและลอยมาติดที่กอบัว ซึ่งมีผู้หญิงขายบริการชื่อ ลินจง ที่กำลังจะปลิดชีพตัวเองเก็บมาเลี้ยง พร้อมตั้งชื่อให้ว่า ปัทม์ ที่มีความหมายว่า ดอกบัว แต่ด้วยอาชีพของเธอทำให้ปัทม์เติบโตขึ้นมาในซ่องและสลัม ที่มาพร้อมกับคำด่าว่าเป็นลูกโสเภณี ละครเรื่องนี้จะเริ่มออกอากาศตั้งแต่วันที่ 9 - 24 มีนาคม พ.ศ. 2562 ทุกวันศุกร์ เวลา 20:05 - 20:15 น. และรับชมต่อเนื่องในเวลา 20:45 - 23:00 น. และวันเสาร์ - วันอาทิตย์ เวลา 20:15 - 22:45 น.
บลอนดี (หมา)
แม่น้ำชารี
แม่น้ำชารี เป็นแม่น้ำสายยาวในทวีปแอฟริกากลาง มีต้นกำเนิดในสาธารณรัฐแอฟริกากลางและไหลลงสู่ทะเลสาบชาด ส่วนหนึ่งของเส้นทางที่ไหลเป็นเส้นแบ่งเขตแดนตามธรรมชาติระหว่างชาดและแคเมอรูน มีความยาว 1,400 กม. และมีลุ่มแม่น้ำขนาดประมาณ 548,747 กม² ซึ่งเป็นหนึ่งใน 55 ลุ่มน้ำที่ใหญ่ที่สุดในโลก น้ำจากแม่น้ำสายนี้คิดเป็นสัดส่วนร้อยละ 90 ของปริมาณน้ำทั้งหมดที่ไหลลงสู่ทะเลสาบชาด
แม่น้ำแควหลักคือแม่น้ำ ซารา, เอาค์, Bahr Keïta, ซาลามัต และโลโกเน เมืองหลักที่ผ่านได้แก่ซารฮ์และอึนจาเมนา
ตระกูลภาษาไนล์-สะฮารา
ตระกูลภาษาไนล์-สะฮารา  เป็นตระกูลภาษาเสนอของแอฟริกา มีภาษาประมาณ 200 ภาษา และมีผู้พูดภาษา 35 ล้านคน ผู้พูดส่วนใหญ่พูดกันตามต้นน้ำลำธารของแม่น้ำชารี และแม่น้ำไนล์ รวมถึงเขตนูเบียในประวัติศาสตร์ การกระจายของกลุ่มภาษานี้ครอบคลุมมากกว่า 18 รัฐ ได้แก่ในภาคเหนือของแอฟริกา แอลจีเรีย ในภาคตะวันตกเฉียงเหนือ มาลี ในภาคใต้ เบนิน, ไนจีเรีย, ซูดาน, ซูดานใต้ และคองโก ในภาคตะวันออก จากอียิปต์ถึงเคนยาและแทนซาเนีย สาขาที่สำคัญที่สุดของกลุ่มภาษานี้สามารถพบได้ในซูดานและซูดานใต้ในปัจจุบัน จากชื่อของกลุ่มภาษานี้ เป็นกลุ่มภาษาที่พบมากที่สุดในทวีปแอฟริการวมถึงลุ่มน้ำไนล์และสาขาย่อยของมันรวมถึงในทะเลทรายซาฮาราตอนกลาง
นางิโนะอาสึคาระ
นางิโนะอาสึคาระ  เป็นซีรีส์อนิเมะโทรทัศน์ที่ผลิตโดย P.A. Works กำกับโดยโทชิยะ ชิโนฮาระ และออกอากาศในญี่ปุ่นระหว่างวันที่ 3 ตุลาคม 2013 ถึง 3 เมษายน 2014 จากการดัดแปลงมังงะที่ของริโซ มาเอดะ ที่เริ่มเรียงเป็นลำดับในนิตยสารเดงกิคิไดโอะของ ASCII Media Works' ตั้งแต่มิถุนายน 2013
มนุษยชาติเคยอาศัยอยู่ที่ก้นทะเล อย่างไรก็ตามมีมนุษย์บางคนกระตือรือร้นที่จะอาศัยอยู่บนพื้นผิวที่อพยพไปยังแผ่นดินใหญ่โดยแบ่งประชากรออกเป็นสองส่วน เนื้อเรื่องเน้นไปที่เรื่องราวของนักเรียนหมู่บ้านทางทะเลชิโอชิชิโอะ หลังจากการปิดสถาบันนามิ พวกเขาถูกบังคับให้เข้าโรงเรียนมัธยมมิฮามาบนพื้นผิว ซึ่งพวกเขาพบกับเด็กชายชื่อสึมิกุ
รูมะฮ์อาดัต
รูมะฮ์อาดัต (Rumah adat) เป็นคำเรียกรวมของบ้านที่อยู่อาศัยพื้นเมืองที่สร้างด้วยสถาปัตยกรรมพื้นถิ่น ของสถาปัตยกรรมอินโดนีเซีย โดยทั่วไปรูมะฮ์อาดัตจะแตกต่างกันไปตามชนเผ่า ภูมิศาสตร์ ประวัติศาสตร์ และความเชื่อของแต่ละเผ่าและชนพื้นเมือง บ้านเหล่านี้เป็นศูนย์กลางของเครือข่ายความเชื่อ สังคม กฎระเบียบ ซึ่งรวมชาวบ้านไว้ด้วยกัน ชาวบ้านจะช่วยกันสร้างบ้าน ช่วยกันรวบรวมวัสดุก่อสร้าง และมีปราชญ์ด้านการก่อสร้างหรือช่างไม้ควบคุม
อย่างไรก็ตามคนอินโดนีเซียส่วนมากในปัจจุบันไม่ได้อาศัยในรูมะฮ์อาดัตแล้ว
รูมะฮ์อาดัตสามารถแบ่งเป็นประเภทต่าง ๆ ตามวัฒนธรรม ดังนี้
รูมะฮ์ อาดัต
รูมะฮ์กาดัง
รูมะฮ์กาดัง (Rumah gadang; มีนังกาเบา: "บ้านหลังใหญ่") หรือ อิมะฮ์บากองจอง (Eumah bagonjong;
มีนังกาเบา: "บ้านที่มีหลังคาเป็นยอดแหลม") คือบ้านแบบพื้นถิ่น (รูมะฮ์อาดัต) ของชาวมีนังกาเบา ใน อินโดนีเซีย อันแสดงให้เห็นถึงความประดิดประดอยและคุณค่าในความซับซ้อนของช่างศิลป์พื้นถิ่น ในสังคมมีนังกาเบานั้นนอกจากจะสร้างรูมะฮ์กาดังเพื่ออยู่อาศัยแล้ว ยังใช้เป็นศูนย์รวมชุมชนและประกอบพิธีกรรมต่าง ๆ สังคมมีนังกาเบานั้นเป็นสังคมแบบ หญิงเป็นใหญ่ (Matrilineal) จึงทำให้รูมะฮ์นั้นจะสืบทอดจากมารดาสู่บุตรี
ลักษณะที่โดดเด่นของรูมะฮ์แบบนี้คือหลังคาทรงโค้งมากและซ้อนกันหลายชั้น โดยทั่วไปแล้วคำว่า "รูมะฮ์กาดัง" หมายถึงบ้านขนาดใหญ่ในชุมชนมากกว่าบ้านเล็ก ๆ ส่วนบุคคล อย่างไรก็ตาม ลักษณะอย่างน้อยบางส่วนก็พบได้ทั่วไปในบ้านทุกแบบของมีนังกาเบา
ในปัจจุบันรูมะฮ์กาดังเป็นเหมือนสัญลักษณ์ประจำสุมาตราตะวันตก ซึ่งเป็นที่อยู่อาศัยของชาวมีนังกาเบา และถูกประยุกต์ผสมผสานในอาคารสมัยใหม่มากมายที่พบทั่วไปในเมืองเช่น อาคารรัฐบาล โรงแรม อาคารพาณิชย์ ท่าอากาศยานนานาชาติมีนังกาเบา เป็นต้น
อัสวาน
อัสวาน เป็นนครทางใต้ของประเทศอียิปต์ เป็นเมืองหลวงของเขตผู้ว่าการอัสวาน
อัสวานมีตลาดที่คึกคักและเป็นศูนย์กลางการท่องเที่ยว ตั้งอยู่ทางตอนเหนือของเขื่อนอัสวานบนฝั่งตะวันออกของแม่น้ำไนล์ เมืองสมัยใหม่มีการขยับขยายและเมืองยังรวมถึงเกาะเอลิฟานไทน์ เมืองเป็นส่วนหนึ่งของเครือข่ายเมืองสร้างสรรค์ของยูเนสโก (UNESCO Creative Cities Network) ประเภทศิลปะทำด้วยมือและศิลปะพื้นบ้าน
เปียนสี
แคละมะซู
แคละมะซู  เป็นนครทางตะวันตกเฉียงใต้ของรัฐมิชิแกน ในสหรัฐ เป็นเคาน์ตีซีตของแคละมะซูเคาน์ตี ข้อมูลประชากรในปี 2010 ของสหรัฐ แคละมะซูมีประชากร 74,262 คน และประชากรปี 2015 มี 335,340 คน เมืองแคละมะซูมีระยะห่างระหว่างเมืองสำคัญชิคาโกและดีทรอยต์ระยะเท่า ๆ กัน โดยอยู่ห่างน้อยกว่า 150 ไมล์
พงศาวลีวุยก๊ก
บทความนี้ประกอบด้วยพงศาวลีของสมาชิกตระกูลโจ (曹 "เฉา") ซึ่งปกครองรัฐวุยก๊ก (ค.ศ. 220-265) ในยุคสามก๊ก (ค.ศ. 220-280) ของจีน ในบทความนี้แสดงเฉพาะสายของโจโฉ ส่วนสายของญาติของโจโฉเช่น โจหยิน โจจิ๋น และคนอื่น ๆ ไม่แสดงในบทความนี้
โจโก๋.
โจโก๋เป็นบุตรบุญธรรมของขันทีโจเท้ง และโจโก๋มีบุตรชายอย่างน้อยสี่คนคือ โจโฉ, โจปิน (เฉา ปิน), โจเต๊ก, และบุตรชายคนที่สี่ที่ไม่มีการบันทึกชื่อตัว รู้เพียงตำแหน่งที่แต่งตั้งย้อนหลังว่า "ไห่หยางไอโหว" บุตรสาวของไห่หยางไอโหวแต่งงานกับแฮหัวเหิง (เซี่ยโหว เหิง) บุตรชายคนโตของแฮหัวเอี๋ยน
โจโฉ/ภรรยาและบุตรของโจโฉ.
เปียนซี.
โจโฉและเปียนซีมีบุตรชายสี่คนคือ โจผี, โจเจียง, โจสิด และโจหิม
โจหิมมีบุตรชายชื่อโจปิ่ง (เฉา ปิ่ง) โจปิ่งไม่มีทายาท
โจเจียง.
โจเจียงแต่งงานกับบุตรสาวของซุนเปิน (ไม่ทราบชื่อตัว) บุตรชายของโจเจียงคือโจไข่ ("เฉา ไข่") โจเจียงยังมีบุตรสาว (ไม่ทราบชื่อตัว) ซึ่งแต่งงานกับหวาง ชาง ไม่ทราบแน่ชัดว่าบุตรทั้งสองของโจเจียงเกิดกับซุนชื่อ (บุตรสาวของซุนเปิน) หรือไม่
โจสิด.
โจสิดแต่งงานกับบุตรสาวของพี่ชายของซุยตำ โจสิดมีบุตรชายสองคนคือโจเหมียว ("เฉา เหมียว") และโจจื้อ ("เฉา จื้อ" ชื่อรอง "ยฺหวิ่นกง") โจสิดยังมีบุตรสาวสองคนคือโจจินฮู่ ("เฉา จินฮู่") และโจสิงนฺหวี่ ("เฉา สิงนฺหวี่") ไม่ทราบแน่ชัดว่าบุตรทั้งสี่คนของโจสิดเกิดกับชุยชื่อหรือไม่
เล่าซี.
โจโฉและเล่าซีมีบุตรชายสองคนและบุตรสาวหนึ่งคนคือ โจงั่ง, โจชั่ว ("เฉา ชั่ว") และองค์หญิงชิงเหอ (ไม่ทราบชื่อตัว) องค์หญิงชิงเหอแต่งงานกับแฮหัวหลิม บุตรชายของแฮหัวตุ้น
ผู้สืบทอดของโจงั่งคือโจหว่าน ("เฉา หว่าน") บุตรชายของโจจฺวิน (曹均 "เฉา จฺวิน") พี่น้องต่างมารดาของโจงั่ง บุตรชายของโจหว่านคือโจเหลียน ("เฉา เหลียน") ผู้สืบทอดของโจชั่วคือโจส่ง ("เฉา ส่ง") บุตรชายของโจเม่า (曹茂 "เฉา เม่า") พี่น้องต่างมารดาของโจชั่ว
หฺวันชื่อ.
โจโฉและหฺวันชื่อมีบุตรชายสามคนคือโจชง ("เฉา ชง"), โจจฺวี้ ("เฉา จฺวี้") และโจฮู
ผู้สืบทอดของโจชงคือโจฉง ("เฉา ฉง") บุตรชายของโจจฺวี้พี่ชาย บุตรชายของโจฮูคือโจฮวน โจฮวนแต่งงานกับเปียนฮองเฮา ("เปี้ยนหฺวังโฮ่ว") บุตรสาวของเปียนหลิน ("เปี้ยน หลิน") เปียนหลินเป็นบุตรชายของเปียนปิ่ง ("เปี้ยน ปิ่ง") น้องชายของเปียนซี (ภรรยาอีกคนของโจโฉ)
ตู้ชื่อ.
โจโฉและตู้ชื่อมีบุตรชายสองคนคือโจหลิน ("เฉา หลิน") และโจกุ่น ("เฉา กุ่น") ตู้ชื่อและจีนอี๋ลู่ ("ฉิน อี๋ลู่") สามีเก่ามีบุตรชายชื่อจีนล่ง ซึ่งโจโฉรับเป็นบุตรบุญธรรมหลังจากตู้ชื่อแต่งงานใหม่
โจกุ่นมีบุตรชายคือโจฝู ("เฉา ฝู") โจหลินมีบุตรชายคือโจเหว่ย์ (เฉา เหว่ย์) และมีบุตรสาว (ไม่ทราบชื่อตัว) บุตรสาวของโจหลินแต่งงานกับจี คัง
ฉินชื่อ.
โจโฉและฉินชื่อมีบุตรชายสองคนคือ โจเสฺวียน ("เฉา เสฺวียน") และโจจฺวิ้น ("เฉา จฺวิ้น")
ผู้สืบทอดของโจเสฺวียนคือโจจ้าน ("เฉา จ้าน") บุตรชายของโจหลิน ("เฉา หลิน") ที่เป็นพี่น้องต่างมารดาของโจเสฺวียน ผู้สืบทอดของโจจ้านคือโจอี ("เฉา อี") น้องชายของโจจ้าน บุตรชายของโจอีชื่อโจเหิง ("เฉา เหิง")
บุตรชายของโจจฺวิ้นชื่อโจอ้าว ("เฉา อ้าว")
อิ่นชื่อ.
โจโฉและอิ่นชื่อมีบุตรชายคือโจจฺวี่ ("เฉา จฺวี่") อิ่นชื่อและโฮเสียน ("เหอ เสียน") สามีเก่า ซึ่งเป็นบุตรชายของโฮจิ๋น มีบุตรชายชื่อโฮอั๋น ซึ่งโจโฉรับเป็นบุตรบุญธรรมหลังอิ่นชื่อแต่งงานใหม่ โฮอั๋นแต่งงานกับองค์หญิงจินเซียง (ไม่ทราบชื่อตัว) บุตรสาวของโจโฉ
ผู้สืบทอดของโจจฺวี่คือโจหมิ่น ("เฉา หมิ่น") บุตรชายของโจจฺวิน (曹均 "เฉา จฺวิน") พี่น้องต่างมารดาของโจจฺวี่ โจหมิ่นมีบุตรชายคือโจคุน ("เฉา คุน")
ซุนจี.
โจโฉและซุนจีมียบุตรชายสามคนคือ โจจื่อช่าง ("เฉา จื่อช่าง"), โจจื่อฉิน ("เฉา จื่อฉิน") และโจเปียว ("เฉา เปียว")
ทั้งโจจื่อช่างและโจจื่อฉินเสียชีวิตโดยไม่มีทายาท โจเปียวมีทายาทคือโจเจีย ("เฉา เจีย") บุตรชาย
หลี่จี.
โจโฉและหลี่จีมีบุตรชายสามคนคือ โจจื่อเฉิง ("เฉาจื่อเฉิง"), โจจื๋อเจิ่ง ("เฉา จื๋อเจิ่ง") และโจจื่อจิง ("เฉา จื่อจิง")
ทั้งโจจื่อเฉองและโจจื่อจิงเสียชีวิตโดยไม่มีทายาท โจจื๋อเจิ่งมีผู้สิบทอดคือโจฟั่น ("เฉา ฟั่น") บุตรชายของโจจฺวี้ (เฉา จฺวี้) พี่น้องต่างมารดา โจฟั่นมีผู้สืบทอดเป็นน้องชายชื่อโจฉั่น ("เฉา ฉั่น")
แฮโลเพริดอล
แฮโลเพริดอล (Haloperidol) หรือชื่อทางการค้าคือ แฮลดอล (Haldol) เป็นยาระงับอาการทางจิต ใช้ในการรักษาโรคจิตเภท, รักษาอาการทิสท์ในผู้ป่วยโรคทูเร็ตต์, รักษาอาการฟุ้งพล่านในผู้ป่วยโรคอารมณ์สองขั้ว, รักษาอาการคลื่นไส้และอาเจียน, รักษาอาการเพ้อ, รักษาภาวะกายใจไม่สงบ, รักษาโรคจิตฉับพลันและอาการประสาทหลอนในผู้ป่วยโรคสั่นเพ้อเหตุขาดสุรา สามารถรับยาได้โดยการกิน ฉีดเข้ากล้ามเนื้อ หรือฉีดเข้าหลอดเลือดดำ โดยทั่วไปจะออกฤทธิภายใน 30-60 นาที
การใช้ยาแฮโลเพริดอลอาจก่อให้เกิดความผิดปกติในการเคลื่อนไหวที่เรียกว่าอาการยึกยือ (Tardive dyskinesia) ซึ่งจะเป็นอย่างถาวร นอกจากนี้ อาจมีเกิดกลุ่มอาการร้ายแรงจากสารออกฤทธิ์ต่อจิตประสาท (Neuroleptic malignant syndrome) ได้ด้วยเช่นกัน ทั้งนี้ การใช้ยานี้ในผู้ป่วยสูงอายุที่มีภาวะสมองเสื่อมจะเพิ่มความเสี่ยงการเสียชีวิต การใช้ยานี้ในระหว่างตั้งครรภ์อาจก่อปัญหาต่อทารกตามมา ผู้ป่วยโรคพาร์คินสันควรงดใช้ยานี้
ยาแฮโลเพริดอลถูกค้นพบในปีค.ศ. 1958 โดยแพทย์ชาวเบลเยียม พอล ยานส์เซน (Paul Janssen) และได้รับการขึ้นทะเบียนเป็นยาหลักขององค์การอนามัยโลก
แม่น้ำทาโมทร
แม่น้ำทาโมทร  เป็นแม่น้ำที่ไหลผ่านรัฐฌารขัณฑ์และรัฐเบงกอลตะวันตก ประเทศอินเดีย แม่น้ำอุดมไปด้วยแร่ มีการทำเหมืองขนาดใหญ่และกิจกรรมด้านอุตสาหกรรม เดิมทีรู้จักในชื่อ "ความเศร้าแห่งเบงกอล" (Sorrow of Bengal) เพราะได้รับความเสียหายจากน้ำท่วมบริเวณที่ราบในรัฐเบงกอลตะวันตก แม่น้ำทาโมทรและแม่น้ำสายย่อยมีการสร้างเชื่อนหลายแห่ง ยังเป็นแม่น้ำที่สกปรกที่สุดของอินเดีย (ค.ศ. 2003)
ปาซีร์มัซ
ปาซีร์มัซ (, ยาวี: , มลายูปัตตานี: ปาเซมะฮ์; เป็นเมืองในอำเภอปาซีร์มัซ อยู่ที่ทิศตะวันตกเฉียงเหนือของรัฐกลันตัน ประเทศมาเลเซีย
ปาซีร์มัซเคยเป็นเมืองที่ใหญ่เป็นอันดับสองของรัฐ จนกระทั่งช่วงต้นของปีค.ศ.1990s เมื่อถูกชิงตำแหน่งโดยเมืองในอำเภอตานะฮ์เมระฮ์ ตัวเมืองถูกกั้นการขยายไปทางตะวันออกโดยมีแม่น้ำกลันตันกั้นอยู่ ส่วนทางเหนือมีรางรถไฟแยกเมืองเป็นสองส่วน
ตำนานกล่าวว่า บริเวณนี้ถูกเปิดโดยเจเลฮ์ อิซมาอิล หรือเป็นที่รู้จักว่าเจเลฮ์ ตก เปินเดอการ์ เจเลฮ์ถูกบังคับให้ย้ายมาอยู่ที่ปาซีร์มัซหลังจากที่ดินของเขาถูกสุลต่านแห่งกลันตันยึดครอง
ในเวลานั้น มีครูสอนศาสนาจากบาจกมาสอนกุรอานแก่ชาวบ้านในปาซีร์มัซ หลังจากสอนเสร็จแล้วเขาก็กลับไปที่บาจก อย่างไรก็ตาม ไม่กี่วันหลังจากที่ครูสอนศาสนากลับบาจก มีคนพบไหที่บรรจุทองอยู่ 3 อันในพุ่มไม้. ชาวบ้านที่เห็นเป็นพยานได้ตะโกนว่า "มัซ! มัซ!" (ภาษามลายูแปลว่า ทอง) ด้วยเหตุนี้เอง สถานที่นี้จึงมีชื่อว่าปาซีร์มัซโดยปริยาย
บทเรียนรักเส้นทางหัวใจ
บทเรียนรักเส้นทางหัวใจ  เป็นมังงะแนวโรแมนติกจากประเทศญี่ปุ่นที่เขียนและวาดภาพประกอบโดย Kei Sasuga ส่วนฉบับอนิเมะโทรทัศน์ดัดแปลงผลิตโดย Diomedéa ออกอากาศเป็นครั้งแรกเมื่อวันที่ 11 มกราคม ค.ศ. 2019 ในช่วงรายการอนิเมะซิสม์ ส่วนในประเทศไทยสำนักพิมพ์รักพิมพ์ เป็นผู้ได้รับลิขสิทธิ์ในการตีพิมพ์มังงะในฉบับภาษาไทย
Domestic Girlfriend
Domesutikku na Kanojo
Domestic na Kanojo
ตงโกนัน
ตงโกนัน  เป็นบ้านดั้งเดิมพื้นเมือง ("รูมะฮ์อาดัต") ของชาวโตราจาในจังหวัดซูลาเวซีใต้ ประเทศอินโดนีเซีย ตงโกนันมีลักษณะที่โดดเด่นคือหลังคาแอ่น (saddleback roof) ที่มีลักษณะคล้ายเรือและมีขนาดใหญ่มากกว่าตัวบ้าน ตงโกนันจะสร้างขึ้นบนเสาเช่นเดียวกับสถาปัตยกรรมของชาวออสโตรนีเซียนกลุ่มอื่น ๆ การสร้างตงโกนันต้องใช้แรงงานจำนวนมาก จึงต้องเกณฑ์สมาชิกในครอบครัวหรือเพื่อนฝูงมาช่วยกันสร้าง ในสังคมชาวโตราจาดั้งเดิม ผู้มีสิทธิ์ที่จะสร้างตงโกนันต้องเป็นผู้มีศักดิ์สูงในสังคมหรือชุมชนเท่านั้น คนธรรมดาทั่วไปจะอยู่ในบ้านที่มีลักษณะเรียบง่ายและเล็กกว่าซึ่งเรียกว่า "บานูวา"
ศุภนันท์ บุรีรัตน์
ศุภนันท์ บุรีรัตน์ (เกิดเมื่อวันที่ 10 ธันวาคม พ.ศ. 2536) เป็นนักฟุตบอลชาวไทย เล่นในตำแหน่งแบ็กขวา ปัจจุบันได้ลงเล่นให้กับการท่าเรือ ในไทยลีก และทีมชาติไทย
สุลาเวสีใต้
ซัลดี้ วงษ์เดอรี
ซัลดี้ วงษ์เดอรี (เกิดเมื่อวันที่ 27 พฤษภาคม พ.ศ. 2541) เป็นนักฟุตบอลชาวไทย เล่นในตำแหน่งกองกลางตัวรุก ปัจจุบันเล่นให้กับมหาวิทยาลัยเกษมบัณฑิต ในไทยลีก 3
โอบันซุก
อำเภอปาซีร์มัซ
อำเภอปาซีร์มัซ  เป็นอำเภอของรัฐกลันตัน ประเทศมาเลเซีย มีพื้นที่ 614.15 ตารางกิโลเมตร ทางเหนือติดกับอำเภอตุมปัต ทางใต้ติดกับอำเภอตานะฮ์เมระฮ์ ทางตะวันออกติดกับอำเภอโกตาบารู และทางตะวันตกติดกับอำเภอสุไหงโก-ลกของประเทศไทย
จากการสัมมโนในปี ค.ศ.2010 มีประชากรอยู่ 185,741 คน
SHY48
โชอิจิ ฟูนากิ
โชอิจิ ฟูนากิ (เกิด ) เป็นนักมวยปล้ำอาชีพและผู้บรรยายชาวญี่ปุ่นสังกัด WWE เป็นแชมป์ WWE Cruiserweight Championship 1 สมัย และแชมป์ WWE Hardcore Championship 1 สมัย ปัจจุบันได้ทำงานกับ WWE ในฐานะผู้บรรยายฝั่งภาษาญี่ปุ่น
Kung Fu Naki
ทีซีแอลคอร์ปอเรชัน
ทีซีแอลคอร์ปอเรชัน (TCL Technology เดิมคือตัวอักษรย่อของชื่อเต็ม Telephone Communication Limited) คือบริษัทผู้ผลิตเครื่องใช้ไฟฟ้าข้ามชาติ สัญชาติจีน ซึ่งมีสำนักงานใหญ่ตั้งอยู่ที่มณฑลกุ้ยโจว กวางตุ้ง โดยทำธุรกิจ ออกแบบ, พัฒนา, ผลิต และจำหน่ายผลิตภัณฑ์ เช่น โทรทัศน์, โทรศัพท์มือถือ, เครื่องปรับอากาศ, เครื่องซักผ้า,ตู้เย็น และอุปกรณ์ไฟฟ้าขนาดเล็ก โดยในปี 2010 ถือเป็นผู้ผลิตเครื่องใช้ไฟฟ้าที่ใหญ่เป็นอันดับที่ 25 ของโลก และในปี 2008 ก็ยังมีส่วนแบ่งการตลาดของตลาดโทรทัศน์ใหญ่เป็นอันดับที่ 3 ในโลก
TCL ประกอบไปด้วย 4 บริษัทย่อยที่มีชื่ออยู่ในตลาดหลักทรัพย์คือ: TCL Technology ซึ่งมีชื่ออยู่ในตลาดหลักทรัพย์เซินเจิ้น และ TCL Electronics Holdings Limited (HKSE รหัสหุ้น: 01070), , TCL Display Technology (SEHK: 334) และ Tonly Electronics (SEHK: 1249) ซึ่งมีชื่ออยู่ในตลาดหลักทรัพย์ฮ่องกง
บริษัทก่อตั้งขึ้นในปี 1981 โดยใช้ชื่อแบรนด์คือ TTK ซึ่งเป็นผู้ผลิตเทปคาสเซ็ท ผลิตเทปคาสเซ็ทราคาประหยัด ในปี 1995 หลังจากที่โดนบริษัท TDK ฟ้องร้องว่าละเมิดทรัพย์สินทางปัญญา บริษัท TTK ก็ได้เปลี่ยนชื่อแบรนด์ใหม่เป็น TCL โดยใช้พยัญชนะตัวแรกของคำว่า Telephone Communiation Limited และได้เริ่มผลิตเครื่องใช้ไฟฟ้าสำหรับผู้บริโภค ในช่วงทศวรรษที่ 1980 ก่อนที่จะเริ่มส่งออกขายไปยังต่างประเทศในช่วงทศวรรษที่ 2000 และแม้ว่าบริษัทจะมีรัฐบาลเป็นเจ้าของ TCL ก็ถูกจัดตั้งเป็นกิจการร่วมค้า ร่วมกับกลุ่มนักลงทุนจากฮ่องกง
ในเดือนกรกฎาคม ปี 2003 ประธานบริษัท TCL ลิ ดองเช็ง ก็ประกาศแผนงานในชื่อ “มังกรและเสือ” อย่างเป็นทางการ เพื่อจัดตั้งสองธุรกิจที่มีขีดการแข่งขันสูงในตลาดโลก (“มังกร”) และสามธุรกิจชั้นนำภายในประเทศจีน (“เสือ”)
ในเดือนพฤศจิกายน 2003 TCL และ Thomson SA ของประเทศฝรั่งเศส ประกาศร่วมมือก่อตั้งกิจการค้าร่วม เพื่อผลิตโทรทัศน์และเครื่องเล่นดีวีดี ทั่วโลก โดย TCL ถือสัดส่วนหุ้น 67% ในกิจการค้าร่วมนี้ และให้ Thomson SA ถือหุ้นที่เหลือกอีก 37% ภายใต้เงื่อนไขคือโทรทัศน์ที่ผลิตโดย TCL-Thomson จะใช้ชื่อทางการตลาดภายใต้แบรนด์ TCL ในเอเชีย และแบรนด์ Thomson และ RCA ในยุโรปและอเมริกาเหนือ ในเดือนเมษายน 2004 TCL และ Alcatel ก็ได้ร่วมประกาศกิจการค้าร่วมเป็นผู้ผลิตโทรศัพท์มือถือโดยใช้ชื่อ Alcatel Mobile Phones โดย TCL ใช้เงินอัดฉีดกว่า 55ล้าน ยูโร ในธุรกิจค้าร่วมนี้ แลกกับการได้ถือสัดส่วนหุ้นจำนวน 55%
ในเดือนพฤษภาคม 2005 TCL ก็ได้ประกาศว่าบริษัทย่อย ซึ่งมีชื่ออยู่ในตลาดหลักทรัพย์ฮ่องกง จะทำการเข้าซื้อหุ้นที่เหลือจำนวน 45% ในธุรกิจค้าร่วม มูลค่า 63.34ล้าน ฮ่องกงดอลลาร์ (8.1ล้าน ดอลลาร์สหรัฐ) โดยให้เทียบเท่าเป็นหุ้นของ TCL Communication แทนเงินสด ในเดือนมิถุนายน 2007 TCL ประกาศว่าธุรกิจโทรศัพท์มือถือ จะหยุดใช้ชื่อแบรนด์ Alcatel และเปลี่ยนไปใข้ชื่อ TCL ภายในระยะเวลาห้าปี
ในเดือนเมษายน 2008 Samsung Electronics ประกาศว่าจะมีการทำสัญญาจ้าง TCL ให้ทำการผลิตโทรทัศน์บางรุ่นแทน ในเดือนกรกฎาคม 2008 TCL ประกาศแผนการระดมทุนจำนวน 1,700ล้าน หยวน (249ล้าน ดอลลาร์) ด้วยการออกหุ้นในตลาดหลักทรัพย์เชินเจิ้น เพื่อนำมาใช้ในการก่อสร้างโรงงานผลิตทีวีใหม่สองแห่ง; แห่งแรกสำหรับรุ่นจอถึงขนาด 42 นิ้ว และอีกแห่งสำหรับรุ่นจอถึงขนาด 56 นิ้ว TCL สามารถขายชุดทีวี LCD ได้ถึง 4.18ล้าน ชุด ในปี 2008 ซึ่งมากกว่าสามเท่าตัวของยอดขายปี 2007
ในปี 2008 TCL เริ่มการผลิตจอ LCD รุ่นแรก อย่างเป็นทางการ ในเดือนมกราคม 2009 TCL ประกาศแผนเพิ่มกำลังการผลิตทีวี LCD ขึ้นสองเท่า เป็นจำนวน 10ล้าน หน่วย ให้ได้ ภายในปี 2009 ในเดือนพฤศจิกายน 2009 TCL ประกาศการทำธุรกิจค้าร่วมกับรัฐบาลเชินเจิ้น เพื่อก่อสร้างโรงงานผลิตฟิล์มบางรุ่น 8.5 ที่ใช้ในกระบวนการผลิตจอแอลซีดี ในเมืองเชินเจิ้น มูลค่าการก่อสร้าง 3.9พันล้าน ดอลลาร์
ในเดือนมีนาคม 2010 TCL Multimedia ระดมทุนได้จำนวน 525ล้าน ดอลลาร์ฮ่องกง จากการขายแชร์ในตลาดหลักทรัพย์ฮ่องกง เพื่อนำมาใช้ในการพัฒนาธุรกิจจอ LCD และ LED และเพื่อเป็นทุนในการประกอบกิจการ ในเดือนพฤษภาคม 2011 TCL เปิดตัว China Smart Multimedia Terminal Technology Association โดยร่วมมือกับ Hisense Electric Co. และ Sichuan Changhong Electric Co., โดยมีเป้าหมายเพื่อกำหนดมาตรฐานอุตสาหกรรมในธุรกิจโทรทัศน์อัจฉริยะ หรือ สมาร์ททีวี
ในปี 2011 บริษัทลูกของ TCL คือ CSOT ได้เริ่มทำการผลิตจอ LCD รุ่น 8.5
ในปี 2014 TCL ได้ทำการเปลี่ยนความหมายชื่อตัวอักษรของบริษัทจาก “Telephone Communication Limited” เป็นสโลแกนของแบรนด์คือ “The Creative Life” เพื่อใช้ทางค้า ในเดือนตุลาคม 2014 TCL ซื้อสิทธิ์การใช้ชื่อยี่ห้อ Palm จากบริษัท HP เพื่อใช้ในสมาร์ทโฟน
ในปี 2016 TCL บรรลุข้อตกลงกับบริษัท BlackBerry Limited เพื่อทำการผลิตสมาร์ทโฟนภายใต้แบรนด์ BlackBerry ในชื่อ BlackBerry Mobile ในเดือนสิงหาคม 2016 TCL และ SEMP ร่วมนามก่อตั้งกิจการค้าร่วมในบราซิล ภายใต้ชื่อ SEMP TCL
ในเดือนพฤศจิกายน 2016 TCL-CSOT เริ่มการก่อสร้างสายการผลิตจอ TFT-LCD รุ่นที่ 11 ซึ่งถือเป็นรุ่นสูงสุด ด้วยมูลค่าการลงทุนกว่า 46.5ล้าน หยวน ในเดือนมิถุนายน 2018 CSOT ซึ่ง TCL เป็นเจ้าของ ประกาศการเริ่มผลิตจอรุ่นสูงหลายรุ่น
วันที่ 27 มิถุนายน 2018 TCL Electronics Technology Holdings Limited ประกาศเปลี่ยนชื่อทางการเป็น TCL Electronics Holdings Limited (“TCL Electronics”). ในเดือนพฤศจิกายน 2018 TCL เริ่มสายการผลิตจอรุ่นสูงสุดในเซินเจิ้น, จีน
20 ธันวาคม 2018 TCL ขยายการเติบโตสู่ตลาดโลก ด้วยการก่อสร้างนิคมอุตสาหกรรมครบวงจรนอกประเทศแห่งแรก ในเมืองทิรูปาตี ประเทศอินเดีย
กิจกรรมการสร้างแบรนด์.
ในเดือนมกราคม 2013 TCL ซื้อสิทธิ์การใช้ชื่อของ Grauman’s Chinese Theatre ด้วยวงเงิน 5ล้าน ดอลลาร์ ในปี 2014 TCL NA เป็นผู้สนับสนุนการเงินให้กับรายการ The Ellen Show โดยเริ่มตั้งแต่ปี 2014-2015 ในปี 2015 TCL ลงนามสัญญาเป็นผู้สนับสนุนการเงินให้กับ สมาคมบาสเก็ตบอลประเทศฟิลิปปินส์ หรือ PBA
ในปี 2017 บริษัท Tencent ได้จับมือกับบริษัท TCL FFALCON TECHNOLOGY เพื่อตีตลาดทีวีออนไลน์ ในเดือนตุลาคม 2017 TCL ร่วมมือกับ Warner Bros. Pictures กับโครงการ Highly Anticipated Justice League Movie โดยถือเป็นพาร์ทเนอร์รายการทีวีระหว่างประเทศอย่างเป็นทางการ
วันที่ 5 กุมภาพันธ์ 2018 TCL แต่งตั้งให้ยอดนักฟุตบอล เนย์มาร์ ให้เป็นตัวแทนของแบรนด์ในการทำตลาดทั่วโลก และมีการเซ็นสัญญาเป็นระยะเวลา 2 ปี ในเดือนมิถุนายน 2018 TCL ประกาศการร่วมมือทั่วโลกกับ สหพันธุ์บาสเก็ตบอลนานาชาติ (FIBA)
TCL ประกอบด้วย 5 ธุรกิจหลักคือ:
นอกจากนั้น บริษัทก็ยังทำธุรกิจอื่นๆอีก 4 ประเภท:
TCL ประกอบธุรกิจ มากกว่า 160 เมือง ในแอฟริกา, เอเชีย, ออสเตรเอเชีย, ยุโรป, อเมริกาเหนือ และอเมริกาใต้ โดยมีศูนย์ค้นคว้าวิจัย 28 แห่ง, 23 โรงงานผลิตแห่งใหญ่ และ 80 สำนักงานขาย ครอบคลุมกว่า 160 ประเทศทั่วโลก
TCL Corporation มีศูนย์ค้นคว้าวิจัยของตัวเองที่ชื่อว่า TCL Corporate Research ซึ่งตั้งอยู่ในเชินเจิ้น ประเทศจีน โดยมีวัตถุประสงค์เพื่อทำการค้นคว้าวิจัยนวัตกรรมเทคโนโลยีล้ำสมัยให้กับบรรดาบริษัทลูกของ TCL
ผลิตภัณฑ์หลักของ TCL คือ โทรทัศน์, เครื่องเล่นดีวีดี, เครื่องปรับอากาศ, โทรศัพท์มือถือ, เครื่องใช้ในบ้าน, อุปกรณ์ให้แสงสว่าง และดิจิทัลมีเดีย โดยจัดจำหน่างผลิตภัณฑ์หลักๆ ภายใต้ชื่อแบรนด์:
ณ เดือนเมษายน 2012 บริษัท TCL มีการทำกิจการร่วมค้า กับบริษัทเฟอร์นิเจอร์ยักษ์ใหญ่ ของประเทศสวีเดนคือ IKEA เพื่อผลิตและจำหน่ายเครื่องใช้ไฟฟ้า ก็คือระบบความบันเทิงครบวงจร HDTV ของ Uppleva
ในปี 2016 TCL ทำสัญญาการผลิตโทรศัพท์มือถือรุ่น DTEK50 และ DTEK60 ให้กับบริษัท BlackBerry Limited ภายใต้ชื่อแบรนด์ของ BlackBerry และในเดือนธันวาคม 2016 ก็ได้รับใบอนุญาต ของแบรนด์ BlackBerry ได้สิทธิ์ในการผลิต, จำหน่ายและออกแบบอุปกรณ์สื่อสารทั่วโลก จนถึงปี 2017 TCL ก็เป็นผู้จัดจำหน่างอุปกรณ์สื่อสารของ BlackBery ภายใต้ชื่อ BlackBerry Mobile TCL ก็ยังเป็นเจ้าของแบรนด์ Palm อีกด้วย
Nepalese rupee
วิกตอเรียส์ซีเคร็ตแฟชั่นโชว์ 2018
วิกตอเรียส์ซีเคร็ตแฟชั่นโชว์ 2018  เป็นการแสดงวิกตอเรียส์ซีเคร็ตแฟชั่นโชว์ประจำปีที่ได้รับการสนับสนุนจากวิกตอเรียส์ซีเคร็ต แบรนด์ชุดชั้นในและชุดนอน วิกตอเรียส์ซีเคร็ตใช้เพื่อเป็นการโปรโมตและทำการตลาดสินค้า โดยการแสดงมีนางแบบชั้นนำของโลก เช่น นางฟ้าวิกตอเรียส์ซีเคร็ต คือ เอลซา ฮอสค์, เทย์เลอร์ ฮิลล์, มาร์ธา ฮันต์, สเตลลา แม็กซ์เวลล์, ไลส์ รีเบย์รู, ซารา ซังไปยู, โจเซฟีน สไครเวอร์, โรเม สไตรด์, กันดิส สวาเนปุล, แจสมิน ทุกส์, เบฮาตี ปรินส์ลัว, อาดรียานา ลีมา ที่เดินแบบให้วิกตอเรียส์ซีเคร็ตแฟชั่นโชว์เป็นครั้งสุดท้ายของเธอ, และลิลี ออลดริดจ์ พลาดการแสดงในครั้งนี้ เนื่องจากเธอตั้งครรภ์